**Z á p i s n i c a**

**z mimoriadného zasadnutia Obecného zastupiteľstva Nemce,**

**konaného dňa 05. augusta 2014 v Nemciach.**

1. Prítomní poslanci podľa prezenčnej listiny

**Návrhová komisia :** Branislav Lichý

 Ján Malachovský

 Andrea Verešová

**Overovatelia zápisu:** Eva Tóthová

 Mgr. Danka Bugáňová

**Zapisovateľ** : Alena Samuelčíková

Program:

 1. Otvorenie, schválenie programu.

 2. Voľba návrhovej komisie, určenie overovateľov zápisnice a zapisovateľa OZ.

 3. Určenie rozsahu výkonu funkcie / úväzku / starostu na celé funkčné obdobie 2015-2018

 4. Určennie počtu poslancov OZ Nemce na volebné obdobie rokov 2015 - 2018.

 5. Rôzne

**K bodu č. 1 Otvorenie, schválenie programu**

Mimoriadne zasadnutie OZ otvoril starosta obce, ktorý privítal prítomných poslancov na rokovaní OZ. Zasadnutie bolo zvolané na základe splnenia úloh týkajúcich sa volieb do samosprávy obcí, ktoré sa uskutočnia 15.11.2014. Program rokovania poslanci jednomyseľne schválili.

**K bodu č. 2 Voľba návrhovej komisie, určenie overovateľov zápisnice a zapisovateľa**

 **OZ.**

Do návrhovej komisie na prípravu uznesení OZ boli schválení Branislav Lichý, Ján Malachovský a Andrea Verešová. Za overovateľov zápisnice boli určení Eva Tóthová a Mgr. Danka Bugáňová a za zapisovateľa OZ Alena Samuelčíková.

**K bodu č. 3 Určenie rozsahu výkonu funkcie / úväzku/ starostu na celé funkčné obdobie**

 **2015-2018**

 V zmysle zákona SNR č. 346/1990 Zb. O voľbách do orgánov samosprávy obcí v znení neskorších predpisov poslanci prerokovali a určili rozsah výkonu funkcie / úväzku / starostu obce na celé funkčné obdobie tak, že starosta obce Nemce bude vykonávať funkciu na plný úväzok počas celého funkčného obdobia rokov 2015 – 2018.

**K bodu č. 4. Určennie počtu poslancov OZ Nemce na volebné obdobie rokov 2015 –**

 **2018.**

Obecné zastupiteľstvo prerokovalo úlohu vyplývajúcu z par. 9 zákona SNR č. 346/1990 Zb. o voľbách do orgánov samosprávy obcí v znení neskorších predpisov a určilo svojim uznesením, že OZ v Nemciach bude mať celkom 9 poslancov, ktorí budú zvolení v jednom volebnom obvode ustanovenom pre celú obec počas celého volebného obdobia rokov 2015 – 2018.

**K bodu č. 5 Rôzne**

Na základe pozvánky ZMOS sa uskutoční štúdijno-pracovná cesta starostov obcí Banskobystrického okresu do Českej republiky v termíne 8. – 13.9.2014. Poslanci uznesením č. 288 služobnú cestu starostovi schválili.

 Starosta pre poslancov OZ, zamestnancov obce a hlavnú kontrolórku obce pripravuje štúdijnú pracovnú cestu do obcí v Českej republike, ktoré získali vysoké ocenenie v súťaži „ Vesnice roku 2014 “ . Poslanci uznesením č. 289 schválili služobnú cestu poslancov OZ, zamestnancov a hlavnej kontrolórky obce do Českej republiky v termíne 10. – 12.10.2014.

 Starosta obce ďalej informoval poslancov o príprave podujatí v mesiaci august, ktoré sa uskutočnia v obci. Požiadal ich o pomoc pri príprave týchto podujatí.

 Nakoľko nebolo ďalších pripomienok a program rokovanie OZ bol vyčerpaný, poďakoval sa starosta obce prítomným za účasť a rokovanie OZ ukončil.

Zapísala: Alena Samuelčíková

Overovatelia zápisnice:

Eva Tóthová ...................................................

Mgr. Danka Bugáňová ....................................................